2023.9.18.
HU
Az Európai Unió Hivatalos Lapja
L 229/33
(3) A (2) bekezdés a) pontjának iii.
alpontjában említett megvitatást követően lefolytatott bármely közös beszerzést a tagállamok a 2014/24/EU európai parlamenti és tanácsi irányelv (31) 38.
és 39. cikkében foglalt szabályokkal, valamint a 2014/25/EU európai parlamenti és tanácsi irányelv (32) 56.
és 57. cikkében foglalt szabályokkal összhangban folytatják le.
23. cikk A válságszakasz aktiválása (1)
Úgy kell tekinteni, hogy félvezetőválság áll fenn, ha:
a) a félvezető-ellátási láncban olyan súlyos zavarok állnak fenn vagy a félvezetők Unión belüli kereskedelmében olyan súlyos akadályok merülnek fel, amelyek jelentős hiányt okoznak a félvezetők, a köztes termékek, illetve a nyersanyagok vagy feldolgozott anyagok tekintetében, és b) az ilyen jelentős hiányok olyan mértékben akadályozzák a kritikus ágazatok által használt alapvető termékekkel való ellátást, azok javítását vagy karbantartását, hogy a válság az említett ágazatok által az Unió társadalmára, gazdaságára és biztonságára gyakorolt hatások miatt súlyosan káros hatással lenne a kritikus ágazatok működésére.
(2) Amennyiben a Bizottság a 22. cikk (2) bekezdése szerint potenciális félvezetőválságról szerez tudomást, értékeli, hogy teljesülnek-e az e cikk (1) bekezdésében foglalt feltételek.
Ezen értékelés során figyelembe kell vennie a válságszakasz által az Unió félvezetőiparára és kritikus ágazataira gyakorolt lehetséges pozitív és negatív hatásokat és következményeket.
Amennyiben az említett értékelés konkrét és megbízható bizonyítékkal szolgál, a Bizottság a félvezetőkkel foglalkozó európai testülettel folytatott konzultációt követően javasolhatja a Tanácsnak a válságszakasz aktiválását.
(3) A Tanács – minősített többséggel eljárva – tanácsi végrehajtási jogi aktus útján aktiválhatja a válságszakaszt.
A válságszakasz időtartamát a végrehajtási jogi aktusban kell meghatározni, és az nem haladhatja meg a 12 hónapot.
A Bizottság a válsághelyzet alakulásáról rendszeresen és minden esetben legalább háromhavonta jelentést tesz a félvezetőkkel foglalkozó európai testületnek és az Európai Parlamentnek.
(4) Annak az időtartamnak a lejárta előtt, amelyre a válságszakaszt aktiválták, a Bizottság értékeli, hogy helyénvaló-e meghosszabbítani a válságszakaszt.
Amennyiben ez az értékelés konkrét és megbízható bizonyítékkal szolgál arra nézve, hogy a válságszakasz aktiválásának feltételei továbbra is teljesülnek, a Bizottság a félvezetőkkel foglalkozó európai testülettel folytatott konzultációt követően javasolhatja a Tanácsnak a válságszakasz időtartamának meghosszabbítását.
A Tanács – minősített többséggel eljárva – tanácsi végrehajtási jogi aktus útján meghosszabbíthatja a válságszakaszt.
A meghosszabbítás időtartamát korlátozni kell és a tanácsi végrehajtási jogi aktusban meg kell határozni.
A Bizottság kellően indokolt esetben javasolhatja a válságszakasz egyszeri vagy több alkalommal történő meghosszabbítását.
(5) A válságszakasz során a Bizottság a félvezetőkkel foglalkozó európai testülettel folytatott konzultációt követően értékeli, hogy helyénvaló-e a válságszakasz idő előtti megszüntetése.
Amennyiben az értékelés erre utal, a Bizottság javasolhatja a Tanácsnak a válságszakasz megszüntetését.
A Tanács – minősített többséggel eljárva – tanácsi végrehajtási jogi aktus útján megszüntetheti a válságszakaszt.
(6) A válságszakasz során a Bizottság valamely tagállam kérésére vagy saját kezdeményezésére szükség szerint összehívja a félvezetőkkel foglalkozó európai testület rendkívüli üléseit.
(31) Az Európai Parlament és a Tanács 2014/24/EU irányelve (2014. február 26.) a közbeszerzésről és a 2004/18/EK irányelv hatályon kívül helyezéséről (HL L 94., 2014.3.28., 65. o.).
(32) Az Európai Parlament és a Tanács 2014/25/EU irányelve (2014. február 26.) a vízügyi, energiaipari, közlekedési és postai szolgáltatási ágazatban működő ajánlatkérők beszerzéseiről és a 2004/17/EK irányelv hatályon kívül helyezéséről (HL L 94., 2014.3.28., 243. o.).